CELEX: 62012TN0327
Language: bg
Date: 2012-07-16 00:00:00
Title: Дело T-327/12: Жалба, подадена на 16 юли 2012 г. — Simca Europe/СХВП — PSA Peugeot Citroën (Simca)

22.9.2012   
            
            
               BG
            
            
               Официален вестник на Европейския съюз
            
            
               C 287/33
            
         Жалба, подадена на 16 юли 2012 г. — Simca Europe/СХВП — PSA Peugeot Citroën (Simca)
   (Дело T-327/12)
   2012/C 287/62
   Език на жалбата: немски
   
      Страни
   
   
      Жалбоподател: Simca Europe Ltd (Бирмингам, Обединено кралство) (представител: N. Haberkamm, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: PSA Peugeot Citroën GIE (Париж, Франция)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение на първи апелативен състав на Службата за хармонизация във вътрешния пазар (марки, дизайни и модели) от 12 април 2012 г. по преписка R 645/2011-1;
            
         
               —
            
            
               да осъди Службата за хармонизация във вътрешния пазар (марки, дизайни и модели) да заплати съдебните разноски, включително и разноските, направени за адвокат на жалбоподателя.
            
         
      Правни основания и основни доводи
   
   
      Регистрирана марка на Общността, предмет на искането за обявяване на недействителност: словната марка „Simca“ за стоките от клас 12 — регистрация на марка на Общността № 6 489 371
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: PSA Peugeot Citroën GIE
   
      Основание на искането за обявяване на недействителност: недобросъвестност на жалбоподателя към момента на подаването
   
      Решение на отдела за отмяна: отхвърля искането за обявяване на недействителност.
   
      Решение на апелативния състав: уважава жалбата и отменя регистрацията на марката.
   
      Изложени правни основания: нарушение на член 52 от Регламент (ЕО) № 207/2009.